ڈیازیپام

ڈائیزیپام، پہلے ویلیئم کے طور پر مارکیٹ کی گئی، بینزو ڈائزیپائن خاندان کی ایک دوا ہے جو ایک رد اضطراب کے طور پر کام کرتی ہے۔ یہ عام طور پر بے چینی، دوروں، ترک شراب نوشی کی علامتوں، پٹھوں میں کھچاؤ، بے خوابی اور بے چین ٹانگوں کی علامتوں سمیت متعدد حالات کے علاج کے لیے استعمال کی جاتی ہے۔  اسے بعض طبی طریقہ کار کے دوران یادداشت میں کمی لانے کے لیے بھی استعمال کیا جا سکتا ہے۔   اسے زبانی طور پر (منہ سے) لیا جا سکتا ہے یا ملاشی میں داخل کیے جانے والے سپوزٹری کے طور پر یا انٹرامسکولر (پٹھوں میں انجکشن)، نس کے ذریعے (رگ میں انجکشن) یا ناک کے اسپرے کے طور پر بھی استعمال کیا جا سکتا ہے۔  جب نس کے ذریعے انجکشن لگایا جائے تو اثرات ایک سے پانچ منٹ میں شروع ہوتے ہیں اور ایک گھنٹے تک رہتے ہیں۔  کھانے کی دوا کے طور پر، اثرات 15 سے 60 منٹ کے بعد شروع ہوتے ہیں. 

عام ضمنی اثرات میں بے خوابی اور عمومی سرگرمیوں میں ربط کی کمی ہو سکتی ہے۔   سنگین ضمنی اثرات بہت کم وقوع پزیر ہوتے ہیں۔ اس کے استعمال سے خودکشی کا بڑھتا ہوا خطرہ، سانس لینے میں دشواری اور مرگی کے شکار افراد میں بہت زیادہ استعمال کرنے پر دوروں کا بڑھتا ہوا خطرہ شامل ہے۔   کبھی کبھار، جوش یا ہیجان کی کیفیت بھی ہو سکتی ہے۔  طویل مدتی استعمال کے نتیجے میں عدم برداشت، لاچاری اور دوا کی خوراک کم کرنے پر چھوڑنے کی علامات پیدا ہو سکتی ہیں۔  طویل المدت استعمال کے بعد اچانک چھوڑنا ممکنہ طور پر خطرناک ہو سکتا ہے۔  استعمال چھوڑنے کے بعد، ادراکی مسائل چھ ماہ یا اس سے زیادہ عرصے تک برقرار رہ سکتے ہیں۔  حمل یا دودھ پلانے کے دوران اس کی سفارش نہیں کی جاتی ہے۔  اس کا عمل کا طریقہ کار نیورو ٹرانسمیٹر گاما۔امینوبیوٹیرک ایسڈ (GABA) کے اثر کو بڑھا کر کام کرتا ہے۔ 

ڈائیزیپام کو سنہ 1959ء میں ہوفمین۔لاروشے نامی کمپنی نے پیٹنٹ کروایا تھا۔   یہ سنہ 1963ء میں اپنے آغاز کے بعد سے دنیا میں سب سے زیادہ تجویز کردہ ادویات میں سے ایک ہے۔  ریاستہائے متحدہ میں یہ 1968ء اور 1982ء کے درمیان سب سے زیادہ فروخت ہونے والی دوائی تھی، جس میں صرف 1978ء میں دو ارب سے زیادہ گولیاں فروخت ہوئیں۔  سنہ 2020ء میں، یہ ریاستہائے متحدہ میں، چالیس لاکھ نسخوں کے ساتھ، 128ویں نمبر پر سب سے زیادہ تجویز کردہ دوا تھی۔   سنہ 1985ء میں پیٹنٹ کی مدت ختم ہو گئی اور اب مارکیٹ میں 500 سے زیادہ برانڈز دستیاب ہیں۔ یہ عالمی ادارہ صحت کی ضروری ادویات کی فہرست میں شامل ہے۔ 
 حوالہ جات 

زمرہ:عالمی ادارہ صحت کی بنیادی ادویات
زمرہ:آر ٹی ٹی